Jesús Massip, Creu de Sant Jordi 2015.
description: Una persona que va conèixer molt bé Gerard Vergés és Jesús Massip. El seu nom figura a la llista de Creus de Sant Jordi que dimarts va concedir el govern de la Generalitat. Reconeixen així la seua tasca com a arxiver de Tortosa, però també la d’historiador i poeta. La relació de persones i entitats de les Terres de l’Ebre que han rebut la Creu de Sant Jordi és des d’aquesta setmana una mica més gran. L’arxiver Jesús Massip figura en la relació de persones que han rebut aquesta distinció del govern. Reconeixen la seua dedicació a la cultura des dels anys més difícils, i haver sabut projectar al conjunt de Catalunya la singularitat cultural de les Terres de l’Ebre. Massip va rebre l’anunci amb una trucada del conseller, que el va agafar de viatge. L’escriptor reconeix que la seua vessant literària va quedar limitada per la necessitat d’exercir la seua tasca com a arxiver. Ell, juntament amb Gerard Vergés, van crear la revista literària Gèminis, l’obra de la qual se sent més satisfet. Durant l’homenatge a Vergés, el mateix conseller de Cultura va posar en valor la figura de Massip. La representació de la cultura ebrenca present a l’acte a Barcelona es va sumar a les felicitacions per la Creu de Sant Jordi a Jesús Massip, començant per l’alcalde de Tortosa, ciutat de la qual Massip en va ser l’arxiver. Enguany, el departament de Cultura ha distingit amb la Creu de Sant Jordi 27 personalitats i 15 entitats del país. Es tracta d’un dels màxims reconeixements que pot rebre una persona per part del govern català.
creator: Canal Terres de l'Ebre
source: Ebredigital
date: 14/04/2015
language: Català
type: video/mp4